open-index/open-wikipedia-markdown huggingface dataset:
Dizunitai

**Dizunitai** – stačiatikybės išpažinėjai ATR, atmetusieji 1596 m. sudarytą Brastos uniją, taip pat armėnai, kurie nepriėmė 1635 m. Lvove sudarytos unijos. Iki XVII a. vid. dizunitų centro būta Vilniuje, paskui Kijeve.

Terminas dizunitai sutinkamas karaliaus dokumentuose, taip pat Seimo konstitucijose. 1768 m. Seimas šiuo terminu įvardijo tikinčiuosius, priklausančius Graikų rytų bažnyčiai. Po ATR padalijimų dizunitai tapo Rusų stačiatikių bažnyčios nariais. Terminas išnyko iš vartosenos, XIX a. jau vartojami terminai stačiatikiai, Stačiatikių cerkvė (arba bažnyčia).

## Išnašos
STOXX Europe 600

**STOXX Europe 600** arba **STOXX 600 indeksas** – akcijų indeksas, atspindintis pokyčius Vakarų Europos šalių rinkose. Pristatytas 1998 m. Vienas iš pagrindinių „Deutsche Börse“ ir tuo pačiu pasaulio indeksų, kartais pristatomas kaip amerikietiškojo „S&P 500“ atitikmuo Europos rinkoje. Indeksą sudaro įvairaus rinkos kapitalizacijos dydžio akcinių bendrovių 17-oje Europos šalių. Kitaip nei „Euro Stoxx 50“ neapsiriboja tik eurozonos šalių rinkomis.

„STOXX Europe 600“ rodo didžiąją dalį Europos akcijų biržų kapitalizacijos. Akcijų indeksą sudaro akcinės bendrovės iš 17-os Europos šalių (Austrija, Belgija, Danija, Suomija, Prancūzija, Vokietija, Airija, Italija, Liuksemburgas, Nyderlandai, Norvegija, Lenkija, Portugalija, Ispanija, Švedija, Šveicarija, Jungtinė Karalystė).

## Išnašos
Kelty Hearts FC

**Kelty Hearts FC** – Škotijos futbolo klubas, įkurtas Keltyje.

## Istorija

Klubas įkurtas 1975 m. Ilgą laiką buvo mėgėjišku klubu, kuris daugiausiai dėmesio skyrė vaikų ir jaunimo ugdymui. 

2017 m. gruodžio mėn. tapo pilnateisiu SFA () nariu. Pradėjo dalyvauti Škotijos futbolo taurės turnyruose.

Ekipa dalyvavo Lowland League nuo 2018–2019 m. Debiutiniame sezone liko treti. 2019–2020 m. sezonas vyko pandemijos sąlygomis. Pirmenybės liko nebaigtos. Jas sustabdžius, pirmavo **Kelty Hearts**, kurie ir tapo pirmenybių nugalėtojais.

2020–2021 m. Lowland League ir vėl vyko pandemijos sąlygomis. Dėl pandemijos grėsmių pirmenybės buvo nutrauktos. Nugalėtojais paskelbti **Kelty Hearts**. Ekipa kovojo su „kalniečiais“ Brora Rangers FC iš Highland League. Juos nugalėjo bendru dviejų rungtynių rezultatu 6:1 (2:0 ir 4:1) ir pateko į pereinamąsias rungtynes.

2020–2021 m. sezone Antroje lygoje () Brechin City FC liko paskutiniai – dešimtoje vietoje. Dėl išlikimo kovojo pereinamosiose rungtynėse su **Kelty Hearts**. 2021 m. gegužės 18 d. įvyko pirmosios rungtynės, kuriose šeimininkai **Kelty Hearts** šventė pergalę rezultatu 2:1. 2021 m. gegužės 23 d. įvyko antrosios rungtynės prieš Brechin City. Jose dar kartą nugalėjo **Kelty Hearts**. Kelty Hearts FC nugalėjo savo varžovus iš Brichino bendru dviejų rungtynių rezultatu 3:1 ir laimėjo pereinamosiose varžybose.

**Kelty Hearts** pirmą kartą klubo istorijoje iškopė į nacionalinę lygą. 2021–2022 m. įpusėjus League Two sezonui iš dešimties dalyvių buvo pirmi ir turėjo persvarą prieš kitas ekipas. Škotijos futbolo taurės turnyre iš tolimesnės kovos eliminavo Premjer lygos dalyvius Perto „Saint Johnstone“, kuriuos nugalėjo rezultatu 1:0 ir pateko į kitą etapą.

## Sezonai

|}

## Spalvinė gama

## Apranga
;Sportinių aprangų gamos pokyčiai:
* Namuose žaidžia baltai rudomis aprangomis. 
* Išvykose žaidžia baltai mėlynomis aprangomis.

## Sudėtis
Atnaujinta: 2022 m. sausio 23 d.

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* Transfermarkt
Keltis

**Keltis** (, , ) – miestas Faife, Škotijoje. Buvęs angliakasių miestelis, kurį pastaruoju metu garsina futbolo klubas. Miestelyje veikia modernus bendruomenės centras ir moderni biblioteka. Miestelis yra šalia pagrindinio Edinburgo–Perto kelio, M90 greitkelio.

## Istorija
Gyvenvietė išaugo po to, kai grafas Morėjus 1860 m. atidarė dvi anglies kasyklas. 1872 m. gyveno 3 550 gyventojų, o vėlesniais metais jų skaičius tik didėjo. Kai anglių kasybos pramonė vis dar veikė, čia gyveno beveik 9 tūkst. gyventojų, o kasykloms užsidarius, gyventojų skaičius sumažėjo beveik trečdaliu.

1975 m. miestelyje įkurtas futbolo klubas. Ilgą laiką žaidė regioninėse pirmenybėse, o 2021 m. pirmą kartą pateko į nacionalinę lygą.

## Sportas

### Futbolas
* Kelty Hearts FC futbolo klubas.
* „New Central Park“ stadionas, kurio talpa yra 2 181 (353 sėdimų vietų).

## Žinomesni asmenys
* Willie Rennie, politikas
* Stephen Husband, futbolininkas
* Willie Penman, futbolininkas
* Alex Rowley, politikas

## Galerija

File:Kelty.jpg|Kelčio gatvė
File:Kelty_war_memorial.jpg|Karo memorialas
File:Main_Street,_Kelty_-_geograph.org.uk_-_1298824.jpg|Pagrindinė gatvė


## Išnašos

## Nuorodos
* Apie vietovę
Macchi L.2

**Macchi L.2** – Pirmojo Pasaulinio karo metu Italijojos Karalystės įmonės Aeronautica Macchi S.a. sukurtas biplanas, skraidanti valtis (hidroplanas). Tai buvo panašaus orlaivio Macchi L.1, sukurto austriškos Lohner skraidančios valties pagrindu, modernizacija.

## Sukūrimas
Macchi L.2 buvo skraidančios valties Macchi L.1 modernizacija, sukurta 1916 m. sausio mėn. Lėktuvas taip pat buvo vadinamas **LC** (it. „*Lohner Corsa*“ – „*Loher lenktyninis*“ arba „*greitasis*“). Modernzuojant L.1 buvo sumažintas atstumas tarp biplano planerio sparnų, sumontuotas galingesnis, 119 kW (160 AG) galios Isotta Fraschini V.4B variklis.

Konstrukciškai L.2 sudarė trijų skyrių nevienodo tarpatramio korpusas – valtis, kurioje šaliia viena kitos buvo įrengtos atskiros kabinos dviejų žmonių įgulai. Stumiantį medinį sraigtą sukęs variklis buvo montuojamas pilotams virš galvos, ant spyrių tarp sparnų.

Orlaivio ginkluotę sudarė ant kilnojamo laikiklio montuojamas vienas kulkosvaidis. Taip pat buvo numatyta galimybė vežti keturias lengvas bombas.

Iš viso buvo pagaminti ir nuo 1916 m. spalio mėn. Italijos kariniam jūrų laivynui (254 eskadrilei) pateikti 17 vnt. L.2, tačiau netrukus juos pakeitė modernesni L.3. 1918 m. sausio 1 d. 254-oji eskadrilė nebeturėjo nei vieno L.2.

## Operatoriai

;
* Italijos karinio jūrų laivyno aviacija

## Specifikacijos (L.2)

**Ginkluotė**

* 1 × Fiat Mod. 14 tipo Aviazione 6,5 mm kalibro kulkosvaidis
* 4 × lengvos bombos

## Literatūra

* (IT) Carlo De Risio. L’Aviazione di Marina, Ufficio Storico Marina Militare, Roma 1995.
* (IT) Gianfranco Garello. *L’idroaviazione italiana nella Grande Guerra*, pag. 14, in *[[Storia Militare]]* N.198 – Anno XVIII. Albertelli Edizioni Speciali, Parma. ISSN 1122-5289
* (IT) Gentilli, Roberto, Varriale, Paolo, Italiana nella grande guerra, 1999.
* (IT) Gregory Alegi. Lohner (Macchi) L.1 e L.2. AERONAUTICA N. 4 – Aprile 2003
* (EN) Taylor, Michael J. H. (1989). Jane’s Encyclopedia of Aviation. London: Studio Editions.
* (EN) The Illustrated Encyclopedia of Aircraft (Part Work 1982–1985). Orbis Publishing, 2392.

## Išnašos
Grigorovich M-16

**Grigorovich M-16** (kitas pavadinimas – ShCh M-16, kartais – Shchetinin M-16) – Pirmojo pasaulinio karo metu Rusijos imperijoje gamintas Farman tipo biplanas – skraidanti valtis (hidroplanas), sukurtas D. Grigorovičiaus (, 1883–1938), ankstesnės jo konstrukcijos M-9 pagrindu. M-16 buvo kiek didesnis nei M-9, jis pasižymėjo geresnėmis aerodinaminėmis charakteristikomis, buvo labiau pritaikytas eksploatacijai žiemos sąlygomis.

## Eksploatacija karo metu
Orlaivis buvo sukurtas 1916 m. viduryje ir buvo skirtas Rusijos Imperijos laivynui, ieškant galimybių kuo pakeisti dėl karo veiksmų strigusį orlaivių detalių tiekimą iš „Farman“ gamyklų Prancūzijoje.

M-16 buvo medinės konstrukcijos biplanas su dėžės formos plūdėmis. Orlaivio pagrindu tapo iki tol laivyno naudoti „Maurice Farman 11“ ir „Henry Farman 16“ hidroplanai su licenciniu prancūzišku 9 cilindrų Salmson P9 varikliu. D. Grigorovičius ištaisė šių orlaivių konstrukcinius trūkumus, ribojusius jų naudojimą žiemos sąlygomis bei pritaikė jų gamybą naudojant Rusijoje gaminamus komponentus. Lėktuvas buvo ginkluotas laisvai sukiojamu 7,62 mm kalibro kulkosvaidžiu, galėjo vežti iki 100 kg bombų. Dėl savo pritaikymo žiemos eksploatacijai neoficialiai buvo vadinamas „žieminiu“ (rus. „*Зимняк*“), o laivyno dokumentuose – ZS (rus. *„ЗС“ – Зимний с Сальмсоном*). Orlaivis ribota apimtimi buvo naudojamas karo veiksmuose ir 1916 m. pabaigoje Rusijos Baltijos laivynas turėjo 15 šio tipo orlaivių.

Rusijos pilietinio karo metu, kita informacija – Rusijos pajėgoms traukiantis iš Revelio (Talino), šešis orlaivius užgrobė Suomijos kariuomenė ir juos naudojo iki 1923 m. Pirmąjį šuolį su parašiutu Suomijoje 1922 m. birželio 17 d. būtent iš M-16 atliko karo lakūnas Eero Erho.

Nepriklausomybės karo metu vieną orlaivį užgrobė ir vėliau naudojo ir Estijos kariuomenė.

## Techninės charakteristikos

## Literatūra

* (RU) М-16, airwar.ru
* (EN) Gerdessen, Frederik. „Estonian Air Power 1918–1945“. *Air Enthusiast*, No. 18, April – July 1982. pp. 61–76. ISSN 0143-5450.
* (RU) „Grigorovich Flying Boats“, Russian aviation in WW1 and Civilian War
* (FI) Heinonen, Timo (1992). *Thulinista Hornetiin – 75 vuotta Suomen ilmavoimien lentokoneita* . Tikkakoski: Keski-Suomen ilmailumuseo. ISBN 951-95688-2-4.
* (FR) Kulikov, Victor (December 1996). „Le fascinante histoire des hydravions de Dimitry Grigorovitch“. Avions: Toute l’aéronautique et son histoire (in French) (45): 20–33. ISSN 1243-8650.

## Išnašos
Dantų protezavimas

**Dantų protezavimas** – odontologijos šaka, užsiimanti dantų audinių atkūrimu, prarastų dantų pakeitimu ir kramtymo aparato struktūros bei funkcijos atkūrimu.

## Istorija
Dantų protezavimą XVII a. pabaigoje išrado prancūzų chirurgas Pjeras Fošaras. Fošaras atrado daugybę prarastų dantų pakeitimo būdų. Jis iš dramblio kaulo pagamino dantų protezus. Fošaras taip pat išrado breketus, skirtus dantų padėčiai koreguoti, juos gamino iš auksinės vielos ir šilko siūlų.
 
1774 m. prancūzų vaistininkas Alexis Duchateau ir dantų gydytojas Nicholas Dubois De Chemant'as pagamino pirmuosius porcelianinius dantų protezus, kurie, būdami daug išvaizdesni ir patvaresni už dirbtinius dantis iš gyvūnų kaulų, iškart išpopuliarėjo.

## Dantų protezavimo tipai
Dantų protezavimas skirstomas į tris tipus:
 
* Fiksuotas protezavimas. Fiksuoti protezai – tai vainikėliai, implantai, tiltai ir laminatės. Fiksuoti dantų protezai dažniausiai tvirtinami prie esamų dantų. Nykščio taisyklė yra tokia, kad kiekvienas dantis gali absorbuoti kito danties kramtymo spaudimą. Norint pakeisti du dantis, reikia dviejų atraminių dantų. Individualūs dantų vainikėliai nėra dantų protezai, jie naudojami dantims išsaugoti, tačiau dėl finansinių priežasčių medicinos sistema juos paprastai priskiria prie dantų protezų.
* Išimamas protezavimas. Jis naudojamas bedančio žandikaulio protezavimui.
* Kombinuotas protezavimas.

## Audinių atkūrimas
2015 m. Japonijos fizikinių-cheminių tyrimų instituto mokslininkams kartu su kolegomis iš Tokijo medicinos ir odontologijos universiteto pavyko iš pelės audinio išauginti kelis naujus dantis ir implantuoti juos į pelės žandikaulį.

## Šaltiniai
Lucid Motors

**Lucid Motors** (*Lucid Group, Inc.*) – JAV, Kalifornijoje įsukūrusi automobilių gamintoja.

2007 m. įsteigta „Atieva“ įmonė, kuri ketino gaminti baterijas elektromobiliams. 2016 m. pervadinta į „Lucid Motors“, norint pradėti prabangių automobilių gamybą, kuriai dabar vadovauja buvęs „Lotus“ bei „Tesla“ inžinierius Peter Rawlinson. 2021 m. „Lucid Motors“ tapo akcine bendrove po susijungimo su specialios paskirties įsigijimo kompanija (SPAC). „Lucid“ pirmasis modelis rinkoje pasirodė 2021 m., prabangus sedanas „Air“.

## Išnašos
Vincas Kukaitis

**Vincas Kukaitis** (1912 m. liepos 8 d. Pentupiuose, Gudelių valsčiuje, Marijampolės apskrityje – 2002 m. spalio 18 d. Kaune) – Lietuvos operos dainininkas, Kauno valstybinio muzikinio teatro solistas, tenoras, pedagogas.

## Biografija
1937–1939 m. mokėsi Kvietiškio žemės ūkio mokykloje. 1942–1944 m. dainavo Valstybės, vėliau – Kauno muzikinės komedijos teatro chore. 1951 m. baigė Lietuvos konservatoriją (dainavimo mokėsi pas J. Bieliūną, Nijolę Karnavičienę, Petrą Oleką).

1952–1981 m. dėstė dainavimą Kauno Juozo Gruodžio aukštesniojoje muzikos mokykloje. 1954–1974 m. Kauno muzikinio teatro solistas. Dėstė vidurinėse ir muzikos mokyklose. 1981–1982 m. Ąžuolų Būdos (Kapsuko rajonas, dabar Kazlų Rūdos savivaldybė, Marijampolės rajonas) kultūros namų meno vadovas.

## Vaidmenys
Vincas Kukaitis sukūrė apie 50 vaidmenų:  hercogo ir Alfredo vaidmenis Džiuzepės Verdžio operose „Rigoletas“ ir „Traviata“, Almavivos – Džoakino Rosinio operoje „Sevilijos kirpėjas“, Paolino – Domeniko Čimarozos operoje "Slaptos vedybos“, Don Chosė – Žoržo Bizė operoje „Karmen“, Vodemono ir Lenskio – Piotro Čaikovskio operose „Jolanta“ ir „Eugenijus Oneginas“, Sinodalo – Antono Rubinšteino operoje „Demonas“, Liutauro – Jurgio Karnavičiaus operoje „Gražina“, Fausto – Šarlio Guno operoje „Faustas“, Pinkertono – Džiakomo Pučinio operoje „Madam Baterflai“, Gricko – Modesto Musorgskio operoje „Soročincų mugė“, Kaikario – Vitolio Baumilo operoje „Paskenduolė“.

## Nuorodos
* Vinco Kukaičio sukurtų vaidmenų sąrašas

## Šaltiniai
Salif Cissé

**Salifas Sisė** (*Salif Cissé*; g. 1992 m. liepos 12 d.) – Prancūzijos futbolininkas, puolėjas.

## Karjera
Karjerą pradėjo Prancūzijoje, kur žaidė žemesniųjų divizionų ekipose.

2015–2016 m. atstovavo Daring Club Motema Pembe (Kongo Demokratinė Respublika).

Žaidė Bulgarijoje „Carsko Selo“ ir Plovdivo „Botev“ klubuose. 2020–2021 m. sezone sužaidė devyniolika rungtynių bei įmušė du įvarčius.

### [[FC Hegelmann|Kauno rajono „Hegelmann“]]
Atstovavo Kauno rajono „Hegelmann“ klubui. Apie naujoką buvo paskelbta 2022 m. sausio 25 d. 

2022 m. kovo 5 d. debiutavo A lygos rungtynėse prieš „Kauno Žalgirį“.

2022 m. kovo 20 d. pelnė įvartį rungtynėse prieš FA Šiauliai. FC Hegelmann nugalėjo varžovus rezultatu 1:0.

2022 m. rugpjūčio 12 d. pelnė įvartį A lygos rungtynėse prieš „Džiugo“ klubą.

2022 m. rugpjūčio 16 d. pelnė įvartį LFF taurės rungtynėse prieš FK Jonava. 64 minutę Mantas Fridrikas pelnė pirmąjį rungtynių įvartį. O per pridėtą laiką pasižymėjo ir Salifas Sisė. Galutinis rezultatas 2:0 reiškė, kad FC Hegelmann pateko į LFF taurės pusfinalį.

2022 m. gruodžio 13 d. pranešta, kad žaidėjas palieka klubą. A lygoje sužaidė 27 rungtynes ir pelnė du įvarčius.

### Gendžės „Kapaz“
2023 m. sausio mėn. tapo žinoma, kad žaidėjas persikėlė į Azerbaidžaną ir atstovaus Gendžės „Kapaz“. 2023 m. kovo 16 d. pasižymėjo įvarčiu rungtynėse prieš Baku „Nefči“. Tuo metu pirmavo varžovai (2-1), o Sisė išlygino rezultatą (2-2). Rungtynės taip ir baigėsi.

### Tanjong Pagar United
2024 m. kovą persikėlė į Tanjong Pagar United klubą (Singapūras). 2024 m. gegužės 19 d. debiutavo Singapūro aukščiausioje lygoje. Jo atstovaujamas Tanjong Pagar United patyrė triuškinantį pralaimėjimą rezultatu 0-5.

2024 m. birželio 22 d. pelnė pirmąjį savo įvartį Singapūro Premjer lygoje rungtynėse prieš Young Lions FC. Po tikslaus Sisė smūgio jo atstovaujamas klubas pirmavo rezultatu 2-0, tačiau neišlaikė persvaros ir pralaimėjo rezultatu 2-3.

## Statistika
; A lygos statistika

Spalvų reikšmės: 
: rungtyniavo A lygoje;

## Išnašos

## Nuorodos
* alyga.lt svetainė
* FLASHSCORE
* Transfermarkt
* hegelmannsports.lt
* lietuvosfutbolas.lt
* Globalsportsarchive
Suleimanas ibn Kutulmišas

**Suleimanas ibn** **Kutulmišas** (turk. *Kutalmışoğlu Süleyman Şah*, pers: سلیمان بن قتلمش) – nepriklausomos seldžiukų turkų valstybės Anatolijoje įkūrėjas; nuo 1077 m. iki mirties 1086 m. valdė Rumo sultonatą kaip seldžiukų sultonas.

## Gyvenimas
Suleimanas buvo Kutulmišo, kuris nesėkmingai kovojo su savo pusbroliu Alp Arslanu dėl Seldžiukų imperijos sosto, sūnus. Kai 1064 m. Kutulmišas mirė, Suleimanas su trimis broliais pabėgo į Tauro kalnus ir ten ieškojo prieglobsčio pas turkmėnų gentis, gyvenusias už imperijos ribų. Alp Arslanas į tai atsakė prieš juos surengdamas keletą baudžiamųjų puolimų. Suleimanas vienintelis iš keturių brolių išgyveno šiuos antpuolius ir sugebėjo įtvirtinti savo valdžią turkmėnams.

## Išnašos

## Šaltiniai
*
*
Gaudentas Ralys

**Gaudentas Ralys** (g. 2001 m. kovo 31 d.) – Lietuvos futbolininkas, buvęs Vilniaus „Žalgirio“ vartininkas.

## Karjera
„Žalgiriečio“ akademijos auklėtinis, 2019 metais jis pasirašė pirmąjį savo profesionalo kontraktą su „Žalgiriu“.

### Nuo [[2019]] m. [[FK Žalgiris|Vilniaus „Žalgiryje“]]
Profesionalo karjera prasidėjo, kai pasirašė sutartį su Vilniaus „Žalgiriu“. 

Pastaraisiais metais treniravosi su pagrindine ekipa, o žaidė „Žalgirio“ B ekipoje Pirmoje lygoje. 

2021 m. pirmose sezono rungtynėse patyrė sunkią traumą ir ilgam iškrito iš rikiuotės.

2022 m. sausio mėn. pratęsta sutartis su Vilniaus „Žalgiriu“.

## Statistika
; A lygos statistika

Spalvų reikšmės: 
: Ekipa žaidė A lygoje;
: Pirmos lygos ekipa;

## Pasiekimai
; FK Žalgiris
* **[[A lyga]]** 
: čempionas: 2020, 2022 m.
* **Supertaurė:** 2020

## Rinktinės
Atstovavo įvairaus amžiaus Lietuvos jaunimo rinktinėms.

2020 m. pabaigoje susilaukė kvietimo į U-21 rinktinę.

## Išnašos

## Nuorodos
* alyga.lt svetainė
* SOCCERWAY
* FK ŽALGIRIS
* Transfermarkt
* lietuvosfutbolas.lt
* Globalsportsarchive
Ryan Trotman

**Rajanas Lara Trotmanas** (*Ryan Lara Trotman*; g. 1999 m. birželio 27 d.) – Barbadoso futbolininkas, puolėjas. 

## Karjera
Žaidėjas gimęs Enschedėje (Nyderlandai). „Twente“ klubo sistemos auklėtinis. Atstovavo šio klubo jaunimo ekipoms. Pagrindinėje sudėtyje sužaidė vienerias rungtynes.

Nuo 2019 m. atstovavo Hertogenboso „Den Bosch“ klubui. Rungtyniavo antroje pagal pajėgumą Nyderlandų lygoje.

### FK Kauno Žalgiris
2022 m. persikėlė į „Kauno Žalgirio“ klubą.

2022 m. kovo 5 d. debiutavo naujoje komandoje A lygos rungtynėse prieš FC Hegelmann.

2022 m. A lygoje sužaidė trylika rungtynių. 2023 m. A lygoje dėl traumų nežaidė.

2023 m. rugpjūčio mėn. tapo žinoma, kad žaidėjas paliko klubą.

## Statistika
; A lygos statistika

Spalvų reikšmės:
:  Ekipa žaidė A lygoje;

## Pasiekimai
; su FK Kauno Žalgiris
* **[[A lyga]]**
:  Sidabro medaliai: 2022 m.

## Rinktinė
Futbolininkas gimęs Nyderlanduose, tačiau nuo 2021-ųjų atstovavo Barbadoso rinktinei, nes jo tėvas kilęs iš Barbadoso.

Rinktinėje debiutavo 2021 m. kovo 25 d. rungtynėse prieš Panamą.

## Šaltiniai

## Nuorodos
* alyga.lt svetainė
* SOCCERWAY
* worldfootball.net
* Transfermarkt
* lietuvosfutbolas.lt
* Globalsportsarchive
NGC 2685

**NGC 2685** (dar įvardijama **Spiralės galaktika**, **Blyno galaktika**) – lęšinė galaktika, esanti Didžiųjų Grįžulo Ratų žvaigždyne. Nuo Žemės nutolusi apie 40 mln. šviesmečių, skersmuo siekia 50 000 šviesmečių. Objekto regimasis ryškis – 11,1, o regimasis skersmuo – 5,2 arkminutės.

NGC 2685 galaktiką 1882 m. rugpjūčio 18 d. atrado Wilhelm Tempel.

Ši neįprasta lęšinė galaktika klasifikuojama kaip S0(pec), kai kada – kaip SB0(pec). Galaktikai būdingos dvi simetrijos ašys, ją supa žiedas (tokios galaktikos vadinamos poliarinio žiedo galaktikomis). NGC 2685 įvardyta neįprasčiausia galaktika Shapley-Ames kataloge.

## Išnašos
Anatolijos beilikai

**Anatolijos beilikai** (, osman. *Tavâif-i mülûk*) – nedidelės valstybėlės, dab. Turkijos (Anatolijos) teritorijoje egzistavusios tarp XI ir XV a. Tai buvo tiurkų genčių įkurtos valstybės, kurias valdydavo bėjai. Vienas iš jų, Osmano beilikas, tapo Osmanų imperijos pirmtaku.

Dažniausiai beilikai vadinami valdančiosios dinastijos, kildinamos iš beiliko įkūrėjo vardo ir turkų kalboje turi priesagą *-oğulları*, reiškiančią „…sūnūs“. Kartais beilikai vadinami pagrindinio miesto arba genties, religinės sektos pavadinimu.

Jų atitikmenys Pirėnų pusiasalyje buvo taifos.

## Ankstyvieji

Pirmieji beilikai pradėjo formuotis po 1071 m. Manzikerto mūšio, kurį pralaimėjo Bizantijos imperija, ir kuris leido tiurkų gentims laisvai migruoti į Mažąją Aziją. Nors didelę dalį Mažosios Azijos užvaldė Rumo sultonatas, daugiausia į rytus nuo jo (Armėnijos kalnyne) ogūzų gentys užgrobdavo žemes ir čia kurdavo savo valdas. Dauguma šių beilikų nustojo egzistuoti iki XIII a. pabaigos. Jie buvo arba prijungti prie Rumo sultonato, arba prie gretimų musulmoniškų valstybių.

Nemaža dalis beilikų prasidėjo kaip udžai (*uç*), buferinės pasienio zonos, kur didžiųjų sultonatų valdovai apgyvendindavo atskiras tiurkų ogūzų gentis tam, kad jos gintų sieną nuo priešų.

## Vėlyvieji

Vėlyvieji beilikai ėmė formuotis silpstant Rumo sultonatui, kuomet udžuose vietiniai bėjai sukūrė nepriklausomas valstybes. Jų kūrimasis paspartėjo po 1243 m. pralaimėto Kiose Dage mūšio prieš mongolus. Nuo XIV a. Mažojoje Azijoje buvo pradėti vienijimo procesai, kurių metu Osmano beilikas prisijungė daugumą kitų, integruodamas juos į Osmanų imperiją.

## Išnašos
Visaginas (reikšmės)

**Visaginas** gali reikšti: 

* Visaginas – miestas Lietuvos šiaurės rytuose;
* Visaginas – ežeras Visagino miesto pietvakarinėje dalyje

taip pat:

* Visaginas Cup – tarptautinis vasaros futbolo festivalis vykstantis Visagino mieste nuo 2009 metų.
Gruzijos karalystė

**Gruzijos karalystė** (), dar žinoma kaip **Gruzijos imperija** – 
viduramžių Eurazijos monarchija, egzistavusi apie 1008–1490 m. Savo politinės ir ekonominės galios aukso amžių ji pasiekė karaliaus Dovydo IV ir karalienės Tamaros valdymo metu, XI–XIII a. Gruzija tapo viena iš pirmųjų krikščioniškųjų Rytų valstybių, o jos imperija Kaukaze ir vasalai driekėsi nuo Rytų Europos iki Anatolijos ir šiaurinių Irano sienų. Be to, ji turėjo religines valdas užsienyje, pavyzdžiui, Kryžiaus vienuolyną Jeruzalėje ir Ivirono vienuolyną Graikijoje. Gruzijos karalystė buvo pagrindinė istorinė dabartinės Gruzijos pirmtakė.

Keletą šimtmečių gyvavusi karalystė XIII a. nukentėjo nuo mongolų antpuolių, tačiau iki 1340 m. jai pavyko atkurti suverenitetą. Kitais dešimtmečiais prasidėjo Juodoji mirtis ir daugybė Timūro vadovaujamų invazijų, nusiaubusių šalies ekonomiką, gyventojus ir miestų centrus. Karalystės geopolitinė padėtis dar labiau pablogėjo žlugus Bizantijos, o vėliau Trapezundo imperijai. Dėl šių procesų XV a. pabaigoje Gruzija virto susiskaldžiusiu dariniu.

## Šaltiniai
Halberstadt C.I

**Halberstadt C.I** – Pirmojo pasaulinio karo metu Vokietijos imperijos įmonės „Halberstädter Flugzeugwerke G.m.b. H.“ sukurtas vienmotoris dvisparnis dvivietis žvalgybinis orlaivis.

## Konstrukcija
"Halberstädter Flugzeugwerke" kiek vėliau nei daugelis kitų Vokietijos įmonių pradėjo gaminti ginkluotus žvalgybinius orlaivius ir tik 1916 m. pabaigoje kariuomenės vadovybei pasiūlė pirmą tokį modelį Halberstadt C.I. Orlaivis buvo gaminamas pagal Vokietijos KOP aviacijos inspekcijos Idflieg „C“ kategorijos reikalavimus, žvalgybos tikslams pritaikant įmonės jau gamintą neginkluotą „B“ kategorijos bendrosios paskirties ir mokymo orlaivį Halberstadt B.II su Oberusel U.I rotaciniu varikliu.

Orlaivio ginkluotę sudarė vienas arba du priekiniai virš variklio kapoto montuojami ir piloto valdomi 7,92 mm kalibro LMG 08/15 Spandau kulkosvaidžiai ir vienas ant Skarfo žiedo montuojamas sukiojamas 7,92 mm Parabellum LMG.14 kulkosvaidis. 1917 m. vienas toks orlaivis buvo užgrobtas Rusijos kariuomenės ir po remonto buvo priimtas į ginkluotę. Rusijoje buvo sustiprinta lėktuvo ginkluotė – greta trofėjiniame orlaivyje buvusio vieno Spandau piloto kulkosvaidžio papildomai įrengtas su propeleriu sinchronizuotas antras 7,0 mm kalibro M1895 Colt–Browning kulkosvaidis, o virš priekinio sparno buvo sumontuotas 7,7 mm kalibro Lewis Aircraft Pattern kulkosvaidis.

Buvo pagaminta nedidelė serija Halberstadt C.I ir tai buvo vienas paskutinių vokiškų karo lėktuvų, varomų rotaciniu varikliu. Jo pagrindu 1917 m. pradėtas gaminti Halberstadt C.III jau buvo varomas 6 cilindrų vienaeiliu vidaus degimo varikliu Benz Bz.IV.

## Operatoriai

; 

* ''Luftstreitkrafte'' – Karinės oro pajėgos

; 

* *Императорскій военно-воздушный флотъ* – Imperatoriškasis karinis oro laivynas – 1 vnt., trofėjinis.

## Techniniai duomenys
Duomenys pagal: *Treadwell, Terry, 2010. German and Austro-Hungarian Aircraft Manufacturers 1908–1918. Stroud: Amberley Publishing.*

## Literatūra

* (DE) Halberstadt C.I and succession aircraft , TAG ARCHIVES: HALBERSTADT C.I,
* (RU) „Halberstadt C.I(III)“.
* (EN) Treadwell, Terry, 2010. German and Austro-Hungarian Aircraft Manufacturers 1908–1918. Stroud: Amberley Publishing.

## Išnašos
Saltukidai

**Saltukidai** (, ) – tiurkų kilmės dinastija, valdžiusi dalį Armėnijos kalnyno. Jų įkurta valstybė **Saltukidų beilikas** () buvo vienas iš ankstyvųjų Anatolijos beilikų.

## Istorija

Apie valstybę žinoma labai nedaug. Seldžiukų imperiją valdant Alp Arslanui, jis pasiuntė vieną iš karvedžių užkariauti Erzurumo miestą. Po sėkmingos karinės pergalės šis įsitvirtino vietiniame regione, kuriame dominavo krikščionys armėnai, ir įkūrė nepriklausomą valstybę. Šio karvedžio vardas buvo Abul Kasimas. Dinastija buvo pavadinta žymiausio dinastijos valdovo Saltuko garbei.

Šis beilikas sparčiai plėtėsi armėnų ir graikų žemių sąskaita, nuolat vykdydamas karus su gretimomis krikščionių valstybėmis Gruzijos karalyste ir Bizantijos imperija. Saltuko laikais ji valdė visą istorinį Taiko regioną ir vakarinę Airarato regiono dalį. Už savo žygdarbius Saltukas gavo *meliko* („karaliaus“) titulą. Saltukui mirus, sostą paveldėjo jo sūnus Muhamadas, o vėliau – duktė Mamachatun. 1200 m. ji buvo nuversta nuo sosto ir įkalinta, o valdžią paėmė Muhamado sunus Malikšachas.

Kitais metais Rumo sultonatas vykdė karinį žygį prieš Gruziją ir pareikalavo visų vietinių kunigaikščių jungtis prie jo armijos. Kadangi Melikšachas pavėlavo, Rumo sultonas Suleimanas II liepė jį įkalinti, ir taip pabaigė Saltukidų viešpatavimą regione. Erzurume buvo pasodintas sultono brolis Togrulas, valdęs čia iki 1225 m.

## Valdovai

## Išnašos
Danišmendai

**Danišmendai** (, ) – tiurkų kilmės valstybė, valdžiusi dalį Mažosios Azijos. Vienas iš ankstyvųjų Anatolijos beilikų.

## Istorija

Valstybės įkūrėju laikomas Danišmendas Gazis, žinios apie kurį yra daugiau legendinės, o jo (bei jo įpėdinių) žygdarbiai aprašomi vėlesniame literatūriniame kūrinyje *Danishmendname*. Dėl jo kilmės nesutarė netgi jo amžininkai, kurie laikė jį Aršakidų, armėnų ar Seldžiukidų kilmės. Pats žodis *danishmand* persų kalba reiškia "išminčių".
Plečiantis Seldžiukų imperijai ir Bizantijos imperijai 1071 m. pralaimėjus Manzikerto mūšį, Danišmendas Gazis įsitvirtino Sivaso miesto regione ir netrukus tapo nepriklausomas nuo Seldžiukidų kontrolės.

Jo sūnus Gazi Giumiuštiginas dalyvavo kovose su kryžeiviais. Jam pavyko paimti į nelaisvę Bohemondą I ir atremti keletą smulkesnių išpuolių. Vėliau šio sūnus Emyras Gazi vykdė kovą su Kilikijos Armėnija. Už savo žygdarbius Abasidų kalifo jis gavo titulą *melik* ("karalius"). 

1134 m. jam mirus, sostą paveldėjo Mehmedas Gazi, kuris įkūrė Kaiserio miestą. Po jo mirties 1142 m. valstybė buvo padalinta. Viena giminės dalis valdė iš Sivaso (titulavosi melikais), o kita - iš Malatijos (titulavosi emyrais). Sustiprėjęs Rumo sultonatas 1175 ir 1178 m. nukariavo abi šias valstybėles, ir prisijungė prie savo valdų, taip pabaigdamas Danišmendų valdžią Kapadokijoje.

## Valdovai

## Išnašos
1980 m. Afrikos Tautų taurė

**1980 m. Afrikos Tautų taurė** – dvyliktasis Afrikos Tautų taurės turnyras, 1980 m. kovo 8–22 d. vykęs Nigerijoje. Turnyre dalyvavo 8 komandos. Čempionais tapo šeimininkai Nigerijos futbolininkai, finale įveikę alžyriečius.

## Stadionai

Čempionato varžybos vyko 2 Nigerijos stadionuose.

## Dalyvaujančios komandos

*  (pateko kaip šeimininkai)
*  (pateko kaip čempionai)
* 
* 
* 
* 
* 
* 

## Grupių turnyras

### A grupė

*  3 – 1 
*  2 – 1 
*  0 – 0 
*  2 – 1 
*  1 – 1 
*  0 – 1 

### B grupė

*  0 – 0 
*  1 – 1 
*  1 – 0 
*  1 – 0 
*  3 – 2 
*  1 – 0 

## Atkrintamosios varžybos

## Finalas

## Rezultatyviausi žaidėjai

;3 įvarčiai
*  Chalidas Labiedas
*  Segunas Odegbamis

;2 įvarčiai
*  Lachdaras Belumis
*  Tedžas Bensaula
*  Muda Lavalis
*  Tuveinas Vaziris


## Nuorodos
* Apie čempionatą RSSSF svetainėje
Hongdu GJ-11

**Hongdu GJ-11 Sharp Sword** (, ) – kiniškas radarams nematomas bepilotis kovinis orlaivis, sukurtas Šenjango aviacijos inžinerijos instituto (angl. Shenyang Aircraft Design Institute (SYADI)), Šenjango aviacijos universiteto (angl. Shenyang Aerospace University (SAU)) ir Hongdu aviacijos grupės (angl. Hongdu Aviation Industry Group Ltd. (HAIG) (mandarinų: 洪都航空工业集团), buvusi Šenjango aviacijos gamykla Nr. 2 (mandarinų: 第二飛機製造廠)) pastangomis. Orlaivis yra radarams nematomiems orlaiviams sukurti skirtos programos AVIC 601-S konkurso vienas nugalėtojų, jį gamina HAIG.

Pirmasis oficialus GJ-11 pristatymas įvyko 2019 m. spalio 1 d. Kinijos Liaudies Respublikos paskelbimo 70-mečio parade Pekine. Parade buvo pristatytas mašinos modelis, kuris savo išvaizda skiriasi nuo anksčiau publikuotų nuotraukų.

## Konstrukcija

GJ-11 yra kompozitinės konstrukcijos orlaivis, suprojektuotas pagal „skraidančio sparno“ principą. Fiuzeliaže yra įrengti du uždari bombų skyriai. Lėktuvas yra varomas vienu turboreaktyviniu varikliu, kurio išmetimo anga yra suprojektuota taip, kad mažintų lėktuvo infraraudonąjį pėdsaką. Skirtingai nuo prototipų, kuriuose buvo montuojami standartiniai WS-13 varikliai su forsažo kamera (kiniška rusiško RD-93 variklio versija), su klasikine išmetimo anga, modelis turi plokščią išmetio angą. Dėl šio sprendimo iš variklio išmetamos karštos dujos yra labiau išsklaidomos, kas prisideda prie orlaivio šiluminio pėdsako mažinimo. Išmetimo angos plokštumas tikriausiai buvo pasiektas pašalinus WS-13 konstrukcijoje esantį papildomą degiklį ir degimo kamerą. Žinoma, jog į orlaivį gali būti montuojami ir kiti kiniškos konstrukcijos varikliai, pavyzdžiui, kiek mažesni ir silpnesni WP-7 arba WP-13. Oro įsiurbimo anga yra virš priekinio aerodinaminio profilio krašto ko išdavoje oro įsiurbimo tunelis yra S formos ir eina išilgai viso fiuzeliažo ir iš viršaus, papildomai uždengdamas pirmos pakopos kompresoriaus mentes, kas tai taip pat prisideda prie orlaivio radaro šiluminio pėdsako mažinimo. 

Pirmąjį, 20 minučių trukmės, skrydį GJ-11 atliko 2013 m. lapkričio 21 d. HAIG aerodrome.

Konkreti GJ-11 paskirties nėra viešai skelbiama; numanomos misijos apima oro žvalgybą, ir, galimai, tiksliojo bombardavimo misijas.

## Techniniai parametrai

## Literatūra

* (EN) "AVIC 601-S Sharp Sword", Xinhua
* (EN) Axe, David (21 November 2013). "Now China's Got a Stealthy Killer Drone". *medium.com*.
* (EN) "Cloud Shadow Unmanned Aerial Vehicle (UAV)". *Airforce Technology*. Airforce Technology.
* (EN) Gongji-11 (GJ-11)". *Military Factory*. Military Factory.
* (EN) New Chinese advances in tailless UAV designs revealed Flightglobal.com, May 14, 2013
* (PL) Marcin Strembski, *Nowości defilady w Pekinie*, „Lotnictwo”, nr 12 (2019), s. 24-28, ISSN 1732-5323.
* (EN) Wong, Edward. (2013, September 21). "Hacking U.S. Secrets, China Pushes for Drones," *The New York Times*, p.A1

## Išnašos
Auguste Léopold Protet

**Augustas Leopoldas Protė** (, ; 1808–1862 m.) – Prancūzijos karinio jūrų laivyno admirolas. Jis įkūrė Dakarą, kovojo Antrajame opiumo kare ir 1862 m. gegužės 17 d. žuvo per Taipingų sukilimą Šanchajuje.

Augustas gimė Sen Servane, Prancūzijoje, o sulaukęs šešiolikos metų įstojo į Angulemo jūrų mokyklą. Būdamas 38 metų jis gavo karališkojo laivyno kapitono laipsnį. Tuo metu Anglijos ir Prancūzijos vyriausybės suvienijo pastangas, kad būtų nutraukta vergų prekyba Afrikos pakrantėse, Protetas buvo įdarbintas šioje tarnyboje. Trejus metus plaukiojęs Afrikos pakrantėmis, jis buvo paskirtas Senegalo gubernatoriumi, kur dirbo 1850–1855 m. Augustas tarnavo kare su Kinija ir buvo paaukštintas į kontradmirolo laipsnį. Vėliau prisijungė prie ekspedicijos prieš taipingus, kurie grasino užpulti Šanchajų, ir žuvo mūšyje. Keršydami už jo mirtį, prancūzų kariai netoliese esančiame kinų kaime išžudė 3000 vyrų, moterų ir vaikų.

Jo vardu buvo pavadinta prancūzų korvetė „Protet“ (F742), kuri aktyviai tarnavo iki XX a. 9-ojo dešimtmečio.

## Šaltiniai
Glenn Ståhl

**Glenas Leifas Štolis** (Glenn Leif Ståhl, g. 1971 m. rugpjūčio 25 d. Vernamu) – Švedijos futbolo specialistas, futbolo treneris. Kitados atstovavo Švedijos jaunimo rinktinėms. 

## Biografija

Gimė Vernamu, Švedijoje. Kitados rungtyniavo gynėjo pozicijoje. 

Atstovavo Östers IF ir Husqvarna FF klubams Švedijoje, bei HamKam Norvegijoje. 

1991 m. žaidė U-20 Pasaulio taurės turnyre, kuris vyko Portugalijoje. 

Baigęs futbolininko karjerą ėmėsi trenerio darbo: buvo Švedijos, Norvegijos ir Farerų Salų įvairių klubų vyr. treneriu. 2007–2010 m. Husqvarna FF, 2011–2012 m. IFK Värnamo, 2013–2014 m. GIF Sundsvall analiktiku, 2015–2016 m.Kvik Halden FK, 2017 m. Ljungskile SK, 2018 m. TB/FC Suðuroy/Royn, 2020 m. NSÍ Runavík.

2021 m. dirbo KÍ Klaksvík akademijos direktoriumi.

### FK Riteriai
FK Riteriai pasikvietė dirbti vyr. treneriu ir nuo 2022 m. sausio mėn. pagrindinei komandai vadovavo Glenas Štolis.

### Al-Bukiryah
Išvykęs iš „Riterių“ klubo, G. Stahl kartu su Edgaru Jankausku persikėlė į Saudo Arabiją ir treniravo „Al-Bukiryah“ klubą.

### FK Kauno Žalgiris
2023 m. gruodžio 5 d. FK Kauno Žalgiris pristatė naująjį vyr. trenerį.

2024 m. A lygos pradžia klubui klostėsi nesėkmingai: po šešių turų kauniečiai buvo surinkę vos keturis taškus ir buvo paskutinėje vietoje. Klubo vadovybę atleido trenerį, o laikinuoju buvo paskirtas Nerijus Mačiulis.

## Išnašos

## Nuorodos
* SOCCERWAY
* worldfootball.net 
* Transfermarkt (žaidėjo karjera)
* Transfermarkt (trenerio karjera)
Husqvarna FF

**Husqvarna Fotbollförening**, o trumpiau vadinamas **Husqvarna FF** – Švedijos futbolo klubas iš Huskvarnos rajono Jonšiopinge.

## Istorija
1987 m. vasario 3 d. įkurtas klubas, sujungus Husqvarna IF ir Huskvarna Södra IS. Pirmaisiais savo veiklos metais naujasis klubas žaidė antrame ir trečiame divizionuose. 

1998 m. klubas devyniais taškais aplenkė Myresjö IF ir tapo Antrojo diviziono Östra Götaland zonoje ir pakilo į Pirmą divizioną.
 
1999 m. sezonas Pirmame divizione nesusiklostė ir ekipa iškrito į žemesnį divizioną.

Nuo 2006 m. klubas žaidė Pirmame divizione (Södra zonoje) trečioje pakopoje.

2012 m. sezone žaidė Antrame divizione (Östra Götaland). 

2013 m. tapo Pirmojo diviziono nugalėtojais (Södra zonoje) ir buvo paaukštinti į Superettan, antrą pakopą.

2014 m. žaidė Superettan, tačiau liko tarp blogiausių ekipų ir po sezono iškrito į žemesnį divizioną.

## Pasiekimai
; **[[Division 1 Södra]]**: 
: **Nugalėtojai:** 2013 m. 
* šaltiniai: RSSSF duomenų bazė.

## Sezonai

|}
GE; grupių etapas.

## Stadionas
Namų stadionas – Vapenvallen, esantis Huskvarnos rajone, Jonšiopinge. Stadiono talpa – 4 tūkst. žiūrovų.

## Žinomesni treneriai
*  Glenn Ståhl (2009–2010)
*  Niclas Tagesson (2011–20??)

## Išnašos

## Nuorodos
* Husqvarna FF
Huskvarna

**Huskvarna** – buvęs miestas Švedijoje, Smolando provincijoje, nuo 1971 m. Jončiopingo rytinė dalis. Gyvena apie 24 tūkst. žmonių. Huskvarnoje yra įsikūrusi garsioji „Husqvarna“ (*Husqvarna Group*) – švedų firma, gaminanti pjūklus, žoliapjoves ir kt. įrankius, skirtus miškų, parkų ir sodų priežiūrai.

## Istorija
1680 m. mieste įkurta karališkoji ginklų manufaktūra, gaminusi muškietas švedų kariuomenei. 1757 m. gamykla parduota privatiems pramonininkams, kurie tęsė ginkluotės ir amunicijos gamybą Švedijos ir Norvegijos kariuomenėms. Vėliau pradėjo gaminti siuvimo mašinas ir dviračius. Dabar bendrovė žinoma „Husqvarna“ pavadinimu – pasauliniu mastu garsi ginklų, mototechnikos, sodo reikmenų ir benzopjūklų gamintoja.

1911–1970 m. turėjo miesto statusą ir buvo atskira savivaldybė.

1971 m. Huskvarnos miestas prijungtas prie Jonšiopingo.

## Sportas
* Husqvarna FF – futbolo klubas.
* Husqvarna IF – buvęs futbolo klubas.
* Huskvarna Södra IS – buvęs sporto klubas.
* Vapenvallen stadionas. Talpa – 4 tūkst. žiūrovų.

## Susiję straipsniai
* Husqvarna (Husqvarna Group) – švedų firma.
* Jonšiopingas

## Šaltiniai

## Nuorodos
* Huskvarna
Daugirdaitė

**Daugirdaitė** – lietuviška moteriškos giminės pavardė (mergautinė pavardė).

Šios pavardės kita moteriškosios giminės forma yra: Daugirdienė (ištekėjusi moteris).

Ši pavardė kilusi iš vyriškos giminės pavardės Daugirdas arba Daugirda.

Pavardę turi šie garsesni asmenys:

* Vanda Daugirdaitė-Sruogienė (1899–1997) – filosofė, istorikė;
* Zofija Daugirdaitė (g. 1916 m.) – humanitarinių mokslų Daktarė, etnografė, pedagogė, fizinės kultūros Lenkijos išsilavinimo sistemoje ir turizme organizatorė.
Daugirdienė

**Daugirdienė** – lietuviška moteriškos giminės pavardė (ištekėjusi moteris).

Šios pavardės kita moteriškosios giminės forma yra: Daugirdaitė (mergautinė pavardė).

Ši pavardė kilusi iš vyriškos giminės pavardės Daugirdas arba Daugirda.

Pavardę turi šie garsesni asmenys:

* Daiva Daugirdienė (g. 1962 m.) – rašytoja, redaktorė „Vagos“ leidykloje, vertėja, LLVS pirmininkė.
* Sandra Daugirdienė – Vilniaus etninės kultūros centro vadovė.
Jelenskis

* Gabrielius Jelenskis – Bresto vaivadijos vietininkas, 1626 m. seimo pasiuntinys, Lietuvos fiskalinio tribunolo deputatas.
* Jonas Jelenskis – Mozyrio pateisėjas 1674 m., vėliau Mozyrio žemių teisėjas.
* Motiejus Jelenskis – Anykstų dvaro savininkas 1703 m.
* Mykolas Jelenskis – Skurbutėnų dvaro savininkas 1743 m.
* Pranciškus Jelenskis – Varputėnų-Kubiškių savininkas 1761 m.
* Matas (Motiejus) Jelenskis, Pranciškaus sūnus – Varputėnų dvaro savininkas, pastatė Varputėnų bažnyčią 1792 m.
* Juozapas Aleksiejus Jelenskis – tribunolo deputatas, generolas-majoras, seimo pasiuntinys, Mozyrio dvaro arklininkas 1768 m., Trakų miesto teisėjas 1770 m., Jakimaičių seniūnas 1772 m., Lietuvos bulavos pulkininkas 1778 m., Trakų žemių teisėjas 1773 m. ir 1778 m., Trakų tijūnas 1784 m.
* Martynas Jelenskis – rūmų sargybos viršininkas, XVIII a. pab.
* Stanislovas Jelenskis – Mozyrio miesto raštininkas, XVIII a. pab.
* Juozapas Jelenskis – Mozyrio dvaro arklininkas, XVIII a. pab.
* Konstantinas Jelenskis – Mozyrio pakamaris 1788 m.
* Romualdas Jelenskis – Mozyrio pateisėjas 1805 m., Anykstų dvaro savininkas, Anykstų parko  įkūrėjas 1807 m.
* Jonas Jelenskis – Mozyrio seniūnas, XVIII a. pab.
* Kazimieras Jelenskis – Mozyrio maršalka, Glitiškių dvaro įkūrėjas ir statytojas.
* Antanas (Anatolijus) Jelenskis (1818–1874) – Anykstų dvaro savininkas, 1863 m. sukilimo dalyvis.
* Juozapas Jelenskis (1868–1922), Kazimiero ir Teresės iš Božeckių sūnus, stambus žemvaldys, eilės dvarų savininkas: Glintiškės ir Anapolis – Vilniaus paviete, Opolė – Palenkės Drohičino paviete, Jelenopolė ir Tučia – Naugarduko paviete.
* Konstantinas Jelenskis (1888–1955) – diplomatas, konsulas.
Romeris

Pavardės vokiška forma *Römer* arba *Roemer*, kartais naudojami sulietuvinti variantai *Römeris* arba *Riomeris*.

* Mykolas Romeris – teisėtyrininkas konstitucionalistas, profesorius, universiteto rektorius, Lietuvos konstitucinės teisės mokslo kūrėjas, vienas iš Lietuvos Nepriklausomybės atkūrimo Sąjūdžio ideologų.
* Alfredas Romeris – Lietuvos tapytojas ir skulptorius medalininkas.
* Mykolas Juozapas Romeris – Trakų teisėjas, Vilniaus universiteto teisinės edukacinės komisijos pirmininkas, Trakų ir Vilniaus apskričių bajorų vadovas, Vilniaus miesto burmistras;
* Izidorius Romeris – Tytuvėnėlių dvaro savininkas;
* Eugenijus Romeris – paskutinis Tytuvėnėlių dvaro savininkas, visuomenės ir lenkų bendruomenės veikėjas Lietuvoje, išleido prisiminimus.
Izidorius Romeris

**Izidorius Romeris** (**Izidorius Romas Antanas Römeris**; 1843 m. gegužės 3 d. Didžiajame Ustiuge, Vologdos srityje, Rusijoje – 1910 m. gegužės 20 d. Vilniuje) – bajoras, dvarininkas, Tytuvėnėlių dvaro savininkas, visuomenės ir lenkų bendruomenės veikėjas Lietuvoje.

## Biografija
Gimė sulenkėjusioje kilmingoje giminėje, kurios šaknys buvo Pabaltijo vokiečiai *Römer* arba *Roemer*. 1866 m. Izidorius Tytuvėnuose vedė tėvo draugo dukterį Celiną Pšeciševskytę, dėl to su jaunosios kraičiu Tytuvėnėlių dvaras perėjo Romeriams. Tytuvėnų dvare porai gimė penki vaikai:

* duktė Zofija Elena Celina (1869–1920) – ištekėjo už Adomo de Virion;
* duktė Ona (1870–1952) – ištekėjo už sesers našlio Adomo de Virion;
* sūnus Eugenijus (1871–1943) – vedė Zofiją Dembovskytę, iš tėvo paveldėjo Tytuvėnėlių dvarą, tapo paskutiniuoju jo savininku;
* sūnus Juozapas (1873–1875) – mirė vaikystėje;
* sūnus Stanislovas Marija Jonas (1892–1965) – vedė grafaitę Mariją Oną Apoloniją Platerytę.

Mirė 1910 m. gegužės 20 d. Vilniuje, palaidotas Tytuvėnuose.
Eugenijus Romeris

**Eugenijus Romeris** (1871 m. rugsėjo 21 d. Tytuvėnėlių dvare, Lietuvoje – 1943 m. gegužės 2 d. Kuibyševe, Rusijoje) – bajoras, dvarininkas, Tytuvėnėlių dvaro paskutinis savininkas, visuomenės ir lenkų bendruomenės veikėjas Lietuvoje, TSRS tremtinys.

## Biografija
Gimė sulenkėjusioje kilmingoje giminėje, kurios šaknys buvo Pabaltijo vokiečiai *Römer* arba *Roemer*. Apie 1910 m. Eugenijus vedė dailininkę Zofiją Dembovskytę. Tytuvėnų dvare porai gimė penki vaikai:

* duktė Zofija Ona (1912–1998) – gimė Vilniuje, Tytuvėnuose ištekėjo už Jono Adomo Hempelio, po karo emigravo į Melburną, Australiją;
* sūnus Rokas Edvardas (1913–1995) – gimė Tytuvėnuose, Lvove vedė Kristiną Filską, po karo emigravo į Kvebeko provinciją, Kanadą;
* duktė Eugenija Bronislava (1914–2005) – gimė Tytuvėnuose, ištekėjo už Stanislovo Hempelio, po karo emigravo į Varšuvą, Lenkiją;
* duktė Elena Matilda Celina (1919–1997) – gimė Raseiniuose, po karo emigracijoje Buenos Airėse 1949 m. ištekėjo už Vaitiekaus Rankovičiaus, vėliau vėl emigravo į Londoną, Jungtinę Karalystę;
* sūnus Andrius Tadas (g. 1921 m. Tytuvėnuose) – po karo emigravo į JAV, Masačusetso valstiją, ten 1952 m. vedė Nancy Hewlett.

Eugenijus ir Zofija Romeriai 1941 m. birželio 16 d. sovietų buvo ištremti į Komijos ATSR, jų suaugę vaikai išvežė motinos paveikslus į muziejų.

Parašė ir išleido prisiminimus, pavadintus dienoraščiais (), susijusius su lenkų nacionalizmu Lietuvoje I ir II pasaulinių karų metu bei ištrėmimu į Sovietų Sąjungą Antrojo pasaulinio karo metais. Mirė tremtyje 1943 m. gegužės 2 d. Kuibyševe, TSRS.
Kermano sultonatas

**Kermano sultonatas**, arba **Kermano seldžiukai** () – tiurkų kilmės Irano valdovų dinastija, Seldžiukų dinastijos atšaka. Ji valdė iš Bardsiro miesto dab. pietryčių Irane, ir didžiausio išsiplėtimo metu kontroliavo istorinį Kermano regioną bei Omaną.

## Istorija
Seldžiukų valstybės pradžia buvo Partos ir Margianos regionuose (dab. Turkmėnija), iš kur du broliai Tugrulbekas ir Čagribekas vykdė karinius žygius prieš Gaznevidus. 1035 m. mūšyje prie Nasos ir 1040 m. Dandanakano mūšyje Gaznevidų armijos buvo sutriuškintos, kas atidarė vartus Seldžiukams Irano kalnyno užkariavimui Iš karto po šio mūšio įvykusiame kurultajuje du broliai pasidalino įtakos sferomis. Tugrulbekas vykdė užkariavimus vakaruose (vakarų Iranas, Irakas, Azerbaidžanas, Mažoji Azija), o Čagribekas - rytuose (Chorasane). Pietrytinio Irano užkariavimas buvo patikėtas Čagribeko sūnui Kavurdui. Šis pradėjo karinius žygius 1041 m., o 1048 m. užėmė Kermano miestą, kurį iki tol valdė Bujidų dinastijos atšaka. Taip suformuota nauja valda ir pradėta atskira Seldžiukidų atšaka. Po sėkmingų jūrinių žygių, Kavurdo valdžią pripažino ir Omanas. 

Kuomet Kavurdo brolis Alp Arslanas paveldėjo Seldžiukų imperijos sostą, 1067 m. jis nesėkmingai sukilo prieš brolį. Tą jis dar kartą padarė 1073 m., po Alp Arslano mirties. Tačiau jo sūnėnas Malikšachas sutriuškino Kavurdo armiją prie Hamadano, paėmė dėdę į nelaisvę ir nubaudė mirties bausme. Nepaisant to, Kavurdo įpėdiniams buvo paliktos valdos Kermano regione, ir šie toliau valdė tik nominaliai priklausomi.

Kermano sultonų sostine buvo Bardsiras, tačiau žiemas jie leisdavo Džirofte, sename prekybiniame mieste, kuris aptarnavo karavanų kelius Irano kalnyne. Sultonai rūpinosi naujų karavansarajų statybomis ir skatino tiek jūrinę, tiek sausumos prekybą. Jų dėka visas regionas aktyviai įsitraukė į Šilko kelią. Taip pat buvo skatinamas švietimas ir kultūra, gausiai statomos mečetės, medresės, turgūs, ligoninės. Bardsiras garsėjo savo didele biblioteka. Tuo metu taip pat suklestėjo jūriniai uostai, tokie kaip Hormuzas, Tizas ir Kišas.

1057 m. mirus Seldžiukų sultonui Ahmedui Sandžarui, visas Chorasano regionas tapo neginamas. Čia vėl masiškai veržėsi tiurkų ogūzų gentys. Jos siaubė kadaise klestėjusius miestus, sunaikino žemyninę prekybą. 1170 m. mirus Togrulšachui, Turanšacho II laikais visas Kermano sultonatas buvo išgrobstytas. Paskutinieji sultonai perkėlė sostinę į Bamą. Paskutinis sultonas Mehmedšachas II, praradęs ir šią sostinę, išvyko į Farsą ir Iraką, tikėdamasis gauti pagalbos. Per tą laiką 1187 m. valdžią šalyje užgrobė vienos ogūzų genties vadas Malikas Dinaras, vedęs Togrulšacho dukrą. 1196 m. valstybės likučius prisijungė Chorezmo imperija.

## Valdovai

## Išnašos
Buckminster Fuller

**Ričardas Bakminsteris Fuleris** (; 1895 m. liepos 12 d. – 1983 m. liepos 1 d.) – JAV architektas, sistemų teoretikas, rašytojas, dizaineris, išradėjas ir futuristas.

Fuleris sukūrė daugybę išradimų, daugiausia architektūrinių projektų, ir išpopuliarino plačiai žinomą geodezinį kupolą; anglies molekules dėl jų struktūrinio ir matematinio panašumo į geodezines sferas mokslininkai vėliau pagal Fulerio pavardę pavadino fulerenais. 1974–1983 m. jis taip pat buvo antrasis pasaulinis „Mensa International“ prezidentas.

## Filosofija ir pasaulėžiūra
Fuleris buvo unitaras, kaip ir jo senelis Artūras Bakminsteris Fuleris, kuris buvo unitarizmo dvasininkas. Fuleris taip pat buvo vienas pirmųjų aplinkosaugos aktyvistų, suvokusių, kad Žemės ištekliai yra riboti, ir propagavo principą, kurį jis pavadino „efemerizacija“ ir kurį jo pasekėjas Stiuartas Brandas apibūdino aforizmu „padaryti daugiau su mažiau“. Ričardas taip pat sukūrė žodį „sinergetika“ – bendrą terminą, plačiai vartojamą perteikti patirtį naudojant geometrines sąvokas, o konkrečiau – empirinį besikeičiančių sistemų tyrimą; jo dėmesys buvo sutelktas į bendrą sistemos elgseną, nenuspėjamą pagal atskirų komponentų elgseną.

## Šaltiniai
Atabegas

**Atabegas**, **Atabekas** arba **Atabėjus** – tiurkiškas titulas, reiškiantis vietininką, bent nominaliai pavaldų sultonui, kurio valdžia yra paveldima. Jis buvo naudojamas Seldžiukų imperijoje ir aplinkinėse teritorijose, ypač XII–XIII a.

Žodis kildinamas iš tiurkiško *ata* („tėvas“, „protėvis“) ir *[[bėjus|beg / bey]]* („valdovas, kunigaikštis“). Kartais atabegais tapdavo regentai valdant mažamečiui Seldžiukų kilmės emyrui, kurie pasinaudodami proga perimdavo valdžią. Neretai jie įsigalėdavo didžiulėse teritorijose ir tapdavo nepriklausomi nuo centrinės valdžios.

## Sąrašas
* Maraghos atabegai (Ahmadiliai)
* Azerbaidžano atabegai (Eldegizidai), dar vadinami *Atabeg-e Azam* („Didžiaisiais atabegais“)
* Farso atabegai (Salguridai)
* Luristano atabegai (Hazaraspidai)
* Mažojo Luristano atabegai (Choršidi)
* Jazdo atabegai (Kakujidai)
* Mosulo atabegai (Zangidai)
* Samcchės atabegai (Džakeliai)

## Išnašos
Prūdeliai

**Prūdeliai** – buvęs viensėdis Alytaus rajono savivaldybėje, vakarinė Raitininkų kaimo dalis.

## Istorija

1968 m. prijungtas prie Raitininkų kaimo.

## Gyventojai

## Šaltiniai